สวัสดีครับคุณผมปวดอัณฑะข้างซ้ายขึ้นมาถึงบริเวณบนสะดือด้านซ้ายครับ เป็นมาประมาณ 15 วันแล้วครับ แบบนี้จะเป็นอะไรมากไหมครับ หรือจะหายเองได้หรือป่าวครับขอบมากครับ
สวัสดีค่ะ อาการปวดที่อัณฑะ ร้าวขึ้นมาถึงสะดือ อาจเกิดจาก1. ไส้เลื่อนบริเวณขาหนีบ แต่จะคลำพบก้อนที่อัณฑะร่วมด้วย โดยเฉพาะเวลายืน นั่ง หรือไอ และจะยุบหายเวลานอนราบ โดยปกติจะไม่มีอาการเจ็บหรือปวด แต่หากเกิดภาวะแทรกซ้อน คือกลายเป็นไส้เลื่อนชนิดติดคา ก็จะทำให้มีอาการเป็นก้อนบวมและปวดอย่างต่อเนื่อง2. อัณฑะบิดตัว แต่อาการเกิดขึ้นแบบเฉียบพลันภายในไม่กี่ชั่วโมง และจะมีอาการปวดอัณฑะอย่างรุนแรง บางรายอาจมีอาการปวดท้องน้อย หรือคลื่นไส้อาเจียนร่วมด้วย3. อัณฑะอักเสบ ซึ่งอาจเกิดจากเชื้อไวรัสที่ทำให้เกิดโรคคางทูม หรือเชื้อแบคทีเรียที่เป็นโรคติดต่อทางเพศสัมพันธ์ เช่น หนองในแท้ หนองในเทียม อาการคือ ปวดเจ็บอัณฑะ อัณฑะบวม ปวดหรือเจ็บเวลาปัสสาวะหรือหลั่งน้ำอสุจิ น้ำอสุจิเป็นเลือด ปัสสาวะเป็นเลือด มีหนองตรงปลายท่อปัสสาวะ เป็นต้น4. ก้อนเนื้องอกและมะเร็งอัณฑะ แต่จะคลำได้เป็นก้อนที่อัณฑะ อาจปวดหรือไม่ปวดก็ได้ แต่หากเป็นก้อนมะเร็ง ก้อนก็จะโตขึ้นอย่างรวดเร็วนอกจากนี้ อาการปวดยังอาจเกิดได้จาก โรคพังผืดอักเสบมีเนื้อตายบริเวณฝีเย็บ (necrotizing fasciitis of perineum) ไขมันของถุงอัณฑะมีเนื้อตายเฉพาะส่วน (necrosis of scrotal fat) เป็นต้นหากยังคงมีอาการปวดอัณฑะอย่างต่อเนื่อง ก็ควรไปพบแพทย์เพื่อตรวจหาสาเหตุค่ะ